REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

 **GRADSKO VIJEĆE GRADA DELNICA**

 n/r predsjednika Gorana Bukovca

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKE**

 **O**

1. **Izmjenama i dopunama Odluke načinu pružanja javne usluge prikupljanja miješanog komunalnog otpada i biorazgradivog komunalnog otpada**

**Pročelnica Gradonačelnik**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

Na temelju članka 30. stavka 7. Zakona o održivom gospodarenju otpadom („Narodne novine“ br. 94/13, 73/17, 14/19), članka 35. Zakona o lokalnoj i područnoj (regionalnoj) samoupravi („Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17), članka 4. Uredbe o gospodarenju komunalnim otpadom („Narodne novine“ br. 50/2017), te članka 38. Statuta Grada Delnica („Službene novine Primorsko-goranske županije“ broj 28/09, 41/09, 11/13, 20/13-pročišćeni tekst i 6/15, Službene novine Grada Delnica 1/18, 3/18,- pročišćeni tekst, 9/18), Gradsko vijeće Grada Delnica na sjednici održanoj dana 17.12. 2019. godine donosi

**ODLUKU**

**o 2. izmjenama i dopunama Odluke o načinu pružanja javne usluge** **prikupljanja miješanog komunalnog otpada i biorazgradivog komunalnog otpada**

(u daljnjem tekstu: Odluka)

Članak 1.

 U članak 3. osnovne Odluke (Službene novine Grada Delnica br. 1/18, 5/19) iza točke 19. dodaje se točka 20. koja glasi:

„20. odredbe o načinu izračuna i određivanju cijene, te iznos obvezne minimalne javne usluge za korisnike javne usluge razvrstane u kategoriju korisnika kućanstvo i potkategorije korisnika koji nisu kućanstvo.“

Članak 2.

U članak 6. osnovne Odluke iza stavka 2. dodaje se stavak 3., 4. i 5. koji glase:

„(3) Korisnici javne usluge prikupljanja miješanog komunalnog otpada i prikupljanja biorazgradivog komunalnog razvrstavaju se u kategoriju:

– korisnika kućanstvo

– korisnika koji nije kućanstvo.

(4) Korisnik iz stavka 3. podstavka 1. ovoga članka je korisnik javne usluge koji nekretninu koristi trajno ili povremeno u svrhu stanovanja (npr. vlasnici stanova, kuća, nekretnina za odmor).

(5) Korisnik iz stavka 3. podstavka 2. ovoga članka je korisnik javne usluge koji nije razvrstan u kategoriju korisnika kućanstvo, a koji nekretninu koristi u svrhu obavljanja djelatnosti.“

Članak 3.

1. U članku 19., stavku 1. točki 5, 6., 7., 14., osnovne Odluke riječi „pravne osobe i obrtnici“ zamjenjuju se riječima „ koji nisu kućanstvo“.
2. U članku 19., iza stavka 3. dodaje se stavak 4. koji glasi:

 „ (4) sve eventualne promjene vrijede od dana verifikacije Izjave“

Članak 4.

1. U članku 25., stavak 2. osnovne Odluke riječi „3. kategorije“ zamjenjuju se riječima „koje nisu kućanstvo“.
2. U članku 25. stavku 3. riječi „2. kategorije“ zamjenjuju se riječju „kućanstvo“
3. U članku 25.iza stavka 3. dodaje se stavak 4. koji glasi:

 „(4) ) Standardna veličina i druga bitna svojstva spremnika za sakupljanje otpada mora se odrediti na način da spremnik bude primjeren potrebi pojedinog korisnika usluge te se korisniku usluge ne može propisati obveza korištenja spremnika određenog volumena. Primjerenost potrebe ne može se ocjenjivati na temelju površine ili obujma nekretnine. „

Članak 5.

U članak 29., stavaku 1. osnovne Odluke dodaje se alineja 1. i glasi:

* „radno vrijeme reciklažnog dvorišta na lokaciji Sović Laz“

Članak 6.

U člancima 32., 33., 35, 37., 41., 46., 47. 52., 54., riječi „pravne osobe i obrtnici „ zamjenjuju se riječima „koja nije kućanstvo“.

Članak 7.

Članak 55. mijenja se i glasi: „ reciklažno dvorište za područje grada Delnica nalazi se na lokaciji Sović Laz“

Članak 8.

Članak 62. mijenja se i glasi:

 „Davatelj usluge dužan je osigurati sakupljanje otpada navedenog u tablici 2., članaka 58.. ove Odluke, putem mobilnog reciklažnog dvorišta najmanje jednom u svaka tri mjeseca u svakom naselju osim naselja Delnice i Lučice, sukladno Planu razmještaja mobilnog reciklažnog dvorišta koji Korisnik dobiva krajem tekuće godine za iduću godinu. Naselja Delnice i Lučice imaju omogućenu predaju otpada u reciklažnom dvorištu.“

Članak 9.

U članku 70., osnovne Odluke iza riječi „mobilnog reciklažnog dvorišta“ dodaju se riječi „troškove reciklažnog dvorišta“.

Članak 10.

U članku 76. osnovne Odluke iza stavka 2. dodaju se stavci 3., 4., 5., 6., 7. i 8. koji glase:

„ (3)Cijena obvezne minimalne javne usluge jedinstvena je na području pružanja usluge za sve korisnike usluge razvrstane u kategoriju korisnika kućanstvo.

1. Cijena obvezne minimalne javne usluge jednaka je za sve korisnike usluge razvrstane u kategoriju korisnika koji nije kućanstvo unutar iste potkategorije prema djelatnostima.
2. Cijena minimalne javne usluge izračunava se na način da obuhvaća sve troškove davatelja usluge iz čl. 70. ove Odluke a potrebne za obavljanje poslova prikupljanja miješanog komunalnog otpada i biorazgradivog komunalnog otpada i usluge povezane s tom javnom uslugom uključujući i planirani trošak razvoja sustava (nabavu opreme, usluga, vozila i sl.)
3. Cijena obvezne minimalne javne usluge jedinstvena je na području Grada Delnica gdje se pruža javna usluga za sve korisnike usluge razvrstane u kategoriju korisnika kućanstvo, a određuje se na osnovi izračunatih troškova iz stavka 5.ovog članka i broja obveznika plaćanja
4. Cijena obvezne minimalne javne usluge jednaka je za sve korisnike usluge razvrstane u kategoriju korisnika koji nije kućanstvo unutar iste potkategorije, a određuje se na osnovi izračunatih troškova iz stavka 5.ovog članka, broja obveznika plaćanja i koeficijenta svake potkategorije
5. Iznos cijene minimalne javne usluge određuje davatelj usluge cjenikom za svaku kategoriju i potkategoriju korisnika sukladno odredbama stavaka 5.- 7. ovog članka.“

Članak 11.

1. U članku 80. stavku 2. iza točke 12. dodaje se točka 13. koja glasi:

„ 13. Kategoriju korisnika usluge na obračunskom mjestu“.

1. U članku 80. iza stavka 9. dodaju se stavci 10. i 11. koji glase:

„(10) Korisnik usluge na obračunskom mjestu na kojem se ne obavlja djelatnost, razvrstava se u kategoriju korisnika kućanstvo.

(11) Korisnik usluge koji nije razvrstan u kategoriju korisnika kućanstvo, razvrstava se u kategoriju korisnika koji nije kućanstvo i odgovarajuću potkategoriju.“

Članak 12.

U članku 83. iza stavka 1. dodaje se stavak 2 koji glasi:

(2)Davatelj usluge dužan je izvršiti izmjene i dopune Općih uvjeta u skladu s ovom Odlukom u roku od 3 mjeseca od stupanja na snagu ovih Izmjena i dopuna Odluke.

Članak 13.

(1) Članak 84., stavku 2. osnovne Odluke iza riječi „ u koju je korisnik razvrstan“ dodaju se riječi „ a najviše do iznosa godišnje cijene obvezne minimalne javne usluge za kategoriju korisnika usluge u koju je korisnik razvrstan.“

(2) u članku 84. stavak 7. briše se

Članak 14.

U članak 86. iza stavka 6. dodaje se stavak 7. koji glasi:

1. U slučaju da iznosi ugovorne kazne iz stavka 4. ovog članka prelaze iznos godišnje cijene minimalne cijene javne usluge za kategoriju u koju je razvrstan korisnik usluge koji je postupio protivno Ugovoru o korištenju javne usluge prikupljanja biorazgradivog i miješanog komunalnog otpada, visina ugovorne kazne jednaka je godišnjoj cijeni minimalne cijene javne usluge za kategoriju u koju je razvrstan korisnik usluge.

Članak 15.

U članku 88. iza riječi Uredbe i ove Odluke dodaje se zarez i riječi „ a najkasnije do puštanja u rad Pretovarne stanice.“

Članak 16.

Članak 89. briše se.

Članak 17.

Članak 90. mijenja se i glasi:

 „ Odredbe Odluke koje se odnose na opremu (spremnike) primjenjivati će se po stjecanju uvjeta, odnosno, po nabavi spremnika o čemu će davatelj usluge obavijestiti Korisnike putem svojih mrežnih stranica.“

Članak 18.

Ostale odredbe osnovne Odluke ostaju na snazi. Ova Odluka stupa na snagu osmi dan od dana objave u Službenim novinama Grada Delnica.

Klasa: 363-17/18-01/01

Ur. broj: 2112-01-30-10-19-4

Delnice 17. prosinca 2019*.*

GRADSKO VIJEĆE GRADA DELNICA

Predsjednik

**Goran Bukovac, v. r.**